
 14.2.2007
 BG
 Официален вестник на Европейския съюз
 L 42/3
 РЕГЛАМЕНТ (ЕО) No 131/2007 НА КОМИСИЯТА
 от 13 февруари 2007 година
 за изменение на Регламент (ЕО) No 990/2006 относно количествата, пуснати на постоянен търг за износ на мека пшеница и ечемик, държани от интервенционните агенции на определени държави-членки
 КОМИСИЯТА НА ЕВРОПЕЙСКИТЕ ОБЩНОСТИ,
 като взе предвид Договора за създаване на Европейската общност,
 като взе предвид Регламент (ЕО) No 1784/2003 на Съвета от 29 септември 2003 г. относно общата организация на пазара на зърнени култури (1) и по-специално член 6 от него,
 като има предвид, че:
 (1)
 Регламент (ЕО) No 990/2006 на Комисията (2) откри постоянни тръжни процедури за износ на зърнени култури, държани от интервенционните агенции на държавите-членки.
 (2)
 За някои от зърнените култури, за които се отнасят тези тръжни процедури, икономическите оператори не са подавали оферти от седмици, с изключение на тези в последно време за малки количества, поради по-благоприятните условия за препродажба на вътрешния пазар в рамките на Регламент (ЕО) No 1483/2006 на Комисията от 6 октомври 2006 г. относно откриването на постоянни търгове за препродажбата на пазара на Общността на зърнени култури, държани от интервенционните агенции на държавите-членки (3). Препродажбата на вътрешния пазар се увеличи силно в посочения период.
 (3)
 Като се имат предвид тези обстоятелства и с оглед на това да се направи възможна препродажбата на вътрешния пазар на количествата мека пшеница и ечемик, задържани към днешна дата във връзка с постоянните тръжни процедури по Регламент (ЕО) No 990/2006, е целесъобразно да се намалят количествата, които са обект на тези тръжни процедури, с 968 тона за Чешката република, с 199 946 тона за Унгария и с 91 тона за Словакия относно меката пшеница и с 342 тона за Литва, с 19 011 тона за Унгария и с 356 тона за Полша по отношение на ечемика.
 (4)
 Следователно, Регламент (ЕО) No 990/2006 следва да бъде съответно изменен.
 (5)
 Мерките, предвидени в настоящия регламент, са в съответствие със становището на Управителния комитет по зърнени култури,
 ПРИЕ НАСТОЯЩИЯ РЕГЛАМЕНТ:
 Член 1
 Приложение І към Регламент (ЕО) No 990/2006 се заменя с текста, посочен в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 13 февруари 2007 година.
 За Комисията
 Mariann FISCHER BOEL
 Член на Комисията
 (1) OВ L 270, 21.10.2003 г., стр. 78. Регламент, изменен с Регламент (ЕО) No 1154/2005 на Комисията (ОВ L 187, 19.7.2005 г., стр. 11).
 (2) OВ L 179, 1.7.2006 г., стр. 3. Регламент, последно изменен с Регламент (ЕО) No 37/2007 (ОВ L 11, 18.1.2007 г., стр. 3).
 (3) OВ L 276, 7.10.2006 г., стр. 58. Регламент, последно изменен с Регламент (ЕО) No 91/2007 (ОВ L 22, 31.1.2007 г., стр. 5).
 ПРИЛОЖЕНИЕ
 „ПРИЛОЖЕНИЕ І
 СПИСЪК НА ТЪРГОВЕТЕ
 Държава-членка
 Количества, предоставени за продажба на вътрешния пазар
 (в тонове)
 Интервенционна агенция
 Наименование, адрес и координати
 Мека пшеница
 Ечемик
 Ръж
 Belgique/België
 0
 0
 —
 Bureau d'intervention et de